laion/Wikipedia-Exotic huggingface dataset:
שאנדור שנשטיין

שאנדור שנשטיין (בהונגרית: Schönstein Sándor; שאטוראליאויהיי, ‏5 באוגוסט 1898 – ברגן-בלזן, אפריל 1945) היה רופא יהודי-הונגרי, פעיל המפלגה הסוציאל-דמוקרטית ההונגרית. שאנדור שנשטיין נולד במשפחה יהודית. לאחר שסיים את לימודיו באוניברסיטה הרפואית בפראג, הפך לרופא עור בפוליקליניקת קאסאב בבודפשט. בית חולים יהודי ראשון נוסד בפשט בשנת 1802. הוא נפתח בצורתו המורחבת בשנת 1889. למעשה הוא היה באותה תקופה בית חולים מודרני, בסטנדרטי האירופי, שהיו בה 240 מיטות ו-7 ביתנים. המחלקות היו: רפואה פנימית, כירורגיה, גינקולוגיה שנוסדה על ידי הברון שאנדור הטוואני, עיניים, אף אוזן גרון. מאז מאי 1925 טופלו חולים ברמת מרפאת חוץ בפויקלינקת קסאב (מרפאה רב תחומית). על מנת להקל את העומס על בית החולים. אלאדר קסאב ורעייתו יוז'ה וייסקופף הקימו את הפוליקלינה היהודית היחידה אז בהונגריה. היא הוקמה מתוך קרן רחבת היקף שנתרמה על ידי יוז'ה וייסקופף. הבנייה החלה בשנת 1923 ובמאי 1925 נפתחה המרפאה בטקס חגיגי ונשא את שם מייסדה. הפוליקליניקה שירתה לא רק כמחלקת חוץ של בית החולים, אלא גם את הכשרתם המעשית של רופאים יהודים צעירים. נכון ל-1929 למדו בה כ-120 רופאים ורופאות. מבחינה ארגונית, היא הייתה שייכת לבית החולים של הקהילה היהודית של פשט. שנשטיין הצטרף למפלגה הסוציאל-דמוקרטית ההונגרית. בהנהגתו הוקמה בשנת 1930 קבוצת הרופאים השמאלית של המפלגה שהכריזה על שביתה בת ארבעה ימים בשנת 1932 על מנת לענות על דרישותיהם, אך המפלגה הרחיקה אותו משורותיה עוד במהלך אותה השנה. שנשטיין עסק בפעילות אינטלקטואלית משמעותית. הוא פרסם באופן קבוע בעיתונים הבלתי חוקיים של המפלגה הקומוניסטית שהיו 100%, ביקורת חברתית, מחשבה ((100%,Társadalmi Szemle, Gondolat). הוא ערך את החוברות "מרקסיזם", אך בשנת 1933 הוחרם אחד הגיליונות ושנשטיין נכלא. בשנת 1944 גורש למחנה המוות ברגן-בלזן, שם מצא את מותו. אנדרה ריטי: רופאים הונגרים גדולים. 1954. מרתה ר. גיליץ: המודל לחיקוי לנוער שלנו. ביבליוגרפיה נבחרת על גדולי לוחמי תנועת העבודה ההונגרית. ספריית ארווין סבו 1965. לקסיקון שאטוראליאויהיי. חברת פרנץ קאזינצי, 2001. לקסיקון ביוגרפי הונגרי חדש. עורך ראשי. לאסלו מרקו. מועדון ספרים הונגרי. לקסיקון ביוגרפי הונגרי. עורכת ראשית אגנש קניירש. 1969 לקסיקון יהודי הונגרי. 1929. פוליקליניקת קסאב
אופטיקה פעילה

אוֹפְּטִיקָה פְּעִילָה היא טכנולוגיה פיזיקלית, שעושה שימוש בטלסקופים מחזירי אור, והתפתחה בשנות השמונים. טכנולוגיה זו מעצבת באופן פעיל את מראות הטלסקופ למניעת עיוות עקב השפעות חיצוניות כמו רוח, טמפרטורה ולחץ מכני. קבועי הזמן של התיקונים הם הרץ אחד (בתדר של שינוי אחד בשנייה). אם מכוונים לייזר על נקודה במטרה, הוא יפגע בנקודה, אבל אם יש הבדלים בטמפרטורה קרן הלייזר תפגע במקום שונה. אותו הדבר יכול להתרחש עם אור מהכוכבים, שבגלל הבדלים בטמפרטורה אפשר לראות אותם במקומות שונים בשמיים. אופטיקה פעילה מניעה את הטלסקופ בדרכים שונות ומשנה את הטמפרטורה של העדשה בניסיון להתאים את מראה הכוכב למיקום האמיתי שלו. אין לבלבל טכנולוגיה זו עם אופטיקה מסתגלת, או בשמה הלועזי אופטיקה אדפטיבית, הפועלת בקבועי זמן קצרים יותר (בתדר של 100 עד 1000 הרץ) מאשר אלו של אופטיקה פעילה. מדיה וקבצים בנושא אופטיקה פעילה בוויקישיתוף Active Optics version 1, באתר יוטיוב ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
אינדונזיה הוט 100

אינדונזיה הוט 100 או בילבורד אינדונזיה הוט 100 הוא מצעד המוזיקה הרשמי של תעשיית המוזיקה באינדונזיה עבור שירים בשפה האינדונזית או בשפה האנגלית-אינדונזית. המצעד הורכב באופן עצמאי על ידי אנדהיקה ספטיאן בשיתוף פעולה עם ASIRI. בנוסף לכך, הוא ידוע כמי שפיתח את מתודולוגיית חישוב הנתונים, של בילבורד אינדונזיה הוט 100 שמפורסם מדי שבוע על ידי בילבורד אינדונזיה. הוא מדרג את השירים הפופולריים ביותר באינדונזיה בהתבסס על הורדות דיגיטליות, נתוני רדיו וסטרימינג (גם וידאו) ונתוני קריוקי. המצעד הראשון פורסם לראשונה ב-25 בספטמבר 2019, כאשר השיר הראשון שכבש את פסגתו היה "Cinta Karena Cinta" של ג'ודיקה. אתר האינטרנט הרשמי של אינדונזיה הוט 100 "Tangga Lagu Billboard akan Hadir di Indonesia". Solotrust.com, Billboard Hadir di Indonesia, Bakal Ada Chart Hot 100 Untuk Penyanyi-Penyanyi Tanah Air, solotrust.com "Billboard Indonesia Siap Meluncurkan "Billboard Indonesia Top 100"". "Kepala Bekraf Hadiri Peluncuran Billboard Indonesia Top 100" "Billboard Indonesia Top 100 - Billboard Indonesia" Lagu Cinta Karena Cinta yang Dinyanyikan Judika Menempati Posisi Pertama Billboard Indonesia Top 100, Warta Kota (ב־)
איגוד תעשיית ההקלטות ההודי

איגוד תעשיית ההקלטות ההודי (באנגלית: Indian Music Industry; בראשי תיבות: IMI) הוא ארגון ללא כוונת רווח, המייצג את תעשיית ההקלטות בהודו. האיגוד נוסד ב-28 בפברואר 1936 בשם התעשייה הפונוגרפית ההודית (באנגלית: Indian Phonographic Industry; בראשי תיבות: IPI). האיגוד הוא האיגוד השני הוותיק ביותר בתעשיית המוזיקה בעולם, שהיה מעורב בהגנה על זכויות היוצרים של המפיקים המוזיקליים ושתמך בצמיחה של תעשיית הבידור המוזיקלית. הם הנוכחי של האיגוד אומץ ב-1994. האיגוד חבר בפדרציה הבינלאומית לתעשייה הפונוגרפית. האיגוד מייצג למעלה מ-75% מכלל מכירות המוזיקה החוקיות בהודו. לאיגוד יש משרד רישום בקולקטה ומשרד אדמיניסטרטיבי במומבאי. לאיגוד, יש גם משרדים בניו דלהי, בצ'נאי, בבנגלור, בהיידראבאד ובערים הודיות גדולות אחרות. האיגוד אחראי, בשיתוף פעולה עם MTV, על השקת פרסי המוזיקה IMMIES. ראו גם: מצעד שירי הודו (אנ') מאמר ראשי: 20 הסינגלים הבינלאומיים המובילים של IMI (אנ') IMI השיקה ב-21 ביוני 2021 את מצעד הסינגלים המובילים בעולם, מצעד המוזיקה הרשמי הראשון שהוכר בתעשיית המוזיקה בהודו. הוא מדרג את הסינגלים הבינלאומיים עם הביצועים הטובים ביותר בהודו בהתבסס על נתונים מאמזון מיוזיק, אפל מיוזיק וספוטיפיי. הנתונים נאספים ומצטברים על ידי BMAT מיוזיק אינובטורס ומפוקחים על ידי ועדת המצעדים של IMI. השיר הראשון במצעד מ-21 ביוני 2021 היה "Butter" של BTS. אתר האינטרנט הרשמי של איגוד תעשיית ההקלטות ההודי (באנגלית) Top Music Albums Charts via iTunes Store India iTunes Angrezi Top 10 The Times of India Mirchi Top 20 The Times of India Telugu Top 20 The Times of India Tamil Top 20 The Times of India Kannada Top 20 The Times of India Malayalayam Top 20 The Times of India Bengal Top 20 The Times of India "Awards". Indian Music Industry. אורכב מ-המקור ב-2007-09-09. נבדק ב-2008-06-06. "Awards". Indian Music Industry. אורכב מ-המקור ב-2013-01-15. נבדק ב-8 בינואר 2018. {{cite web}}: (עזרה) "Awards". Indian Music Industry. אורכב מ-המקור ב-2000-05-21. נבדק ב-2008-06-06. "Awards". Indian Music Industry. אורכב מ-המקור ב-2007-01-29. נבדק ב-2008-06-06. "International". Billboard. Nielsen Business Media. 93 (28): 69. 18 ביולי 1981. {{cite journal}}: (עזרה) "Hip, Happy, Hyper". India Today. 30 באפריל 1994. {{cite news}}: (עזרה) Asiaweek, Volume 7. Asiaweek. 1981. p. 39. נבדק ב-24 ביוני 2011. {{cite book}}: (עזרה) "Nazia-Biddu Team - 'Disco Deewane': Hit In Hindu". Billboard. 93 (28): 70. 18 ביולי 1981. ISSN 0006-2510. נבדק ב-2011-06-24. {{cite journal}}: (עזרה) "Channel V and MTV create never-before market for global music". India Today. 15 בנובמבר 1996. {{cite news}}: (עזרה)
אהבה עיקשת

אהבה עיקשת (באנגלית: Enduring Love) הוא רומן מאת הסופר האנגלי איאן מקיואן שיצא לאור בשנת 1997. הספר עוסק באדם הלוקה בתסמונת דה קלרמבו, מצב בו החולה מאמין שמישהו אחר מאוהב בו. הספר תורגם לעברית בידי עתליה זילבר ויצא לאור בהוצאת עם עובד בשנת 1999. בשנת 2004 הופק סרט קולנוע "אין סוף לאהבה" על פי הרומן בכיכובם של דניאל קרייג, ריס איוואנס וסמנתה מורטון. ג'ו רוז ובת-זוגו קלריסה עורכים פיקניק ביום שהיא חוזרת לאנגליה משהות קצרה בארצות הברית. כשג'ו מתכונן לפתוח את בקבוק השמפניה הם שומעים צעקה ורואים ילד בתוך סל של כדור פורח ואיש נגרר בחבלים אחריו. ג'ו יחד עם עוד ארבעה אנשים שמגיעים למקום מתאמצים להוריד את הכדור-פורח, הם נתלים על החבלים שבכדור, אך פרץ רוח פתאומי מעלה את הכדור לשמים. כולם פרט לאחד מרפים מהחבלים וקופצים, רק אחד מהם נשאר תלוי כשהכדור ממשיך ומתרומם עד שהאיש נופל ונהרג. אחד העדים למקרה הטראגי הוא ג'ד פארי. ג'ו ניגש עם ג'ד לראות אם האיש שנפל עדיין חי וג'ד מציע שהם יתפללו יחד. הפגישה הקצרה במקום האסון גורמת לתוצאות הרסניות. ג'ו משאיר רושם רב על ג'ד הלוקה בתסמונת דה קלרמבו, החולה בתסמונת מאמין שאדם אחר (ג'ו) מאוהב בו. אהבתו של ג'ד היא אובססיבית, ספק דתית ספק ארוטית. ג'ד עוקב אחרי ג'ו בביתו ומחוצה לו, מתקשר אליו ושולח לו מכתבים. האובססיה של ג'ד משבשת את חייו של ג'ו, מאיימת על אהבתה של קלריסה ומביאה אותו לסף של טירוף ורצח. במהלך ארוחה במסעדה עם קלריסה והסנדק שלה, הם עדים לניסיון רצח בשולחן סמוך. ג'ו מבין שהכדורים נועדו אליו, ושהמתנקשים טעו בזיהוי בגלל הרכב דומה של המסובים (שני גברים ואשה צעירה). לפני שהיורה מצליח לירות באיש למוות, מתערב ג'ד שנמצא במקום, הוא מסיט את הרובה, ומציל את חיי האיש החף מפשע. בחקירת המשטרה ג'ו מתעקש שג'ד הוא העומד מאחורי הניסיון לרצח, אך השוטרים אינם מאמינים לו, כיוון שהוא אינו זוכר במדויק פרטים שהיו בתקרית. לא ננקטים צעדים נגד ג'ד, וג'ו יודע שהוא עדיין מנסה לפגוע לו. ג'ו קונה אקדח להגנה עצמית, ובדרכו חזרה לביתו הוא מקבל שיחת טלפון מג'ד הנמצא בדירתו יחד עם קלריסה. כשג'ו מגיע לדירה, הוא רואה את ג'ד יושב על הספה לצד קלריסה. ג'ד מבקש שג'ו יסלח לו, ומכוון סכין אל גרונו שלו. ג'ו יורה בג'ד ופוצע אותו, אך אינו מואשם ויוצא פטור מעונש. אהבה עיקשת מתעסק בתימות שבהן עוסק מקיואן ברבים מרומניו. הפער שבין הרציונליות המדעית לבין הרגש הדתי, למשל, הוא אחת מהתימות החוזרות הללו. הקשר המנותח לעומקו בין הזוג ג'ו-קלריסה, קשר המתערער בגלל גורמים חיצוניים, כמו גם בגלל חוסר אמון, הוא נושא העולה גם כן ביצירותיו של מקיואן (למשל בכלבים שחורים). טלי וישנה, אהבה עיקשת - על תסמונת דה קלרמבו, באתר "האייל הקורא" על הספר "אהבה עיקשת" באתר "משהו לקרוא" אהבה עיקשת, באתר OCLC (באנגלית)
פייר אייל

פייר אייל (באנגלית: Fair Isle, בגאלית סקוטית: Fara) הוא אי בצפון סקוטלנד, ונמצא במחצית הדרך בין מיינלנד ואורקני. הוא נחשב כחלק מאיי שטלנד. האי היה מיושב לראשונה לפני כ-6,000 שנה, וקיימות עדויות על התיישבות קדומה במקום בתקופה הנאוליתית, תקופת הברונזה ותקופת הברזל. לאי הייתה חשיבות רבה למתיישבים הויקינגים והסקנדינבים; האי מוצג בהרחבה בסאגת אורקניינגה, שנכתבה סביב שנת 1200 לספירה. פייר אייל הוא האי המיושב הכי מרוחק (מאיים אחרים) בממלכה המאוחדת. אורכו של האי 4.8 ק"מ ורוחבו 2.4 ק"מ. שטחו 8 קמ"ר והוא האי העשירי בגודלו מבין איי שטלנד. באי מתגוררים כ-65 תושבים. החל משנת 1954 האי שייך לקרן הלאומית של סקוטלנד. באי אוכלוסייה גדולה של כבשים, שבעבר היוו גורם חשוב בפרנסתם של תושבי האי. לאי חשיבות רבה כאתר קינון לעופות מים וכנקודת עצירה למינים רבים של ציפורים נודדות. מצפה הציפורים במקום, שנפתח בשנת 1948, מושך תיירים וחובבי אורניתולוגיה רבים למקום, בעיקר בחודשי האביב והסתיו. מיני ציפורי המים באי כוללים יסעור שחפי, קורמורן ימי, סולת גנט, יסעורון פטרל, יסעורון אטלנטי, אוריה, אלקה חדת-מקור, גולמט שחור, תוכי ים, חמסן טפיל, חמסן גדול, ריסה, שחפית הקוטב, שחפית ים ושחף ימי. האי הוא ביתו של גדרון פייר אייל, תת-מין של גדרון שטלנד, אחד מתת המינים הנדירים ביותר בבריטניה. באי כ-250 סוגי פרחים וצמחים שונים, חלקם נדירים, כמו Mertensia maritima, Ophioglossum azoricum, Botrychium lunaria ו-Coeloglossum viride. עיקר הפריחה מתרחשת בחודשים יוני ויולי. סריגה היא תחום עיסוק מסורתי באי, וטכניקת הסריגה המורכבת אף זכתה לכינוי "סריגת פייר אייל". המוטיבים המופיעים בסריגים כוללים צורות גאומטריות, אלמנטים מקומיים כמו קרני אייל ועוגנים, ואף פרחים וצמחים שונים. בחפירות שנערכו במקום נמצאה מערת קבר בה גופת גבר צעיר ואיתו סריגים רבים: גרביים, כפפות, תיק ושני כובעים. זו העדות הקדומה ביותר לסריגה באיי שטלנד. באופן מסורתי, השתמשו הסורגים המקומיים בסוגים שונים של כבשים כדי לייצר חוטי צמר בצבעים שונים - שחור שטלנד, שאלה (אפור כהה), שולמיט (אפור בהיר), מוריט (חום), מוסקיט (חום כהה), איסיט (חום בהיר) ולבן טבעי. בשנת 1923 התפרסמה יצירה של הצייר סטנלי קורסיטר בשם "הסוודר של פייר אייל", ועוררה עניין בפריט הלבוש ובאי בו הוא מיוצר. תמונתו של אדוארד השמיני לובש אפודה מפייר אייל בעת משחק גולף, העלתה את הפופולריות של טכניקת הסריגה. מדיה וקבצים בנושא פייר אייל בוויקישיתוף אתר האינטרנט הרשמי של פייר אייל why people are obsessed with fair isle, Karen Gardiner, bbc travel, 24 August 2017 Fair Isle: The remote island where jumpers are always in fashion, Ken Banks, BBC Scotland, 19 February 2020 All the fun of Fair Isle, theguardian.com אודות האי פייר אייל, באתר www.fairisle.org.uk Paul Bloomfield, ‏Britain’s 10 greatest islands, The Telegraph, 5 September 2023 תיאור קצר של הכבשים בשטלנד, באתר shetlandwoolbrokers.co.uk מצפה הציפורים בפייר אייל, באתר fairislebirdobs.co.uk צפייה בציפורים בפייר אייל, איי שטלנד רשימת פרחי פייר אייל צמחיה בפייר אייל Knitting traditions of the British Isles and Ireland, https://www.vam.ac.uk/ ההיסטוריה של סריגה בפייר אייל היצירה בגלרייה City Art Centre, אדינבורו, סקוטלנד, באתר artuk.org ההיסטוריה של פייר אייל, באתר mativentrillon.co.uk ערך זה הוא קצרמר בנושא איים ובנושא סקוטלנד. אתם מוזמנים לתרום לוויקיפדיה ולהרחיב אותו.
ספי שקד

ספי שקד (נולד ב-2 בנובמבר 1973) הוא פרסומאי ויועץ תקשורת ישראלי. שקד גדל בראשון לציון, והחל את דרכו המקצועית בעולם הפרסום בסוף שנות ה-90 במשרד "ראובני פרידן", בתפקיד רעיונאי ולאחר מכן מנהל קריאייטיב, אחר כך הצטרף למשרד יהושע\TBWA ובתפקידו האחרון שימש כסמנכ"ל הקריאטיב. ביולי 2004 הצטרף שוב למשרד "ראובני פרידן". ב-2005 הפך לשותף במשרד הפרסום ענבר-מרחב-שקד, וקיבל שליש מהבעלות על המשרד ללא השקעה כספית. שקד שימש כמנהל הקריאיטיב של משרד והיה אחראי להעלאת מספר קמפיינים לטלוויזיה. בין השאר הפיק את תחרות "קקטוס הזהב" של ענף הפרסום. בסוף 2011 עזב והצטרף כשותף למשרד הפרסום דרורי-שלומי, אך עזב לאחר פחות משנה. שקד שימש כשופט בעונות השנייה והשלישית של תוכנית המציאות הדוגמניות, הוא שיחק בתפקיד אורח בטלנובלה האלופה, ב-2008 הצטרף לצוות קמפיין עבור מפלגת הליכוד. ב-2013 היה אחד מיועצי הקמפיין של יצחק הרצוג כיושב ראש מפלגת העבודה. אחר כך עבר לגור בפורטוגל ומשמש יועץ תקשורת באירופה. הוא נשוי לדוגמנית הרומנייה לוקה שקד (במקור: רלוקה פירנסקו), שעברה להתגורר עמו בישראל בגיל 21. הם התגוררו גם בפורטוגל. בראיון שהעניקה באוגוסט 2013 הכריזה כי סיימה תהליך גיור רפורמי. ספי שקד, ברשת החברתית אקס (טוויטר) ספי שקד, ברשת החברתית אינסטגרם הפרסומאי ספי שקד הצטרף לקמפיין של הליכוד, באתר ynet, 15 בדצמבר 2008 דפנה יודוביץ', ‏ספי שקד למגזין "פירמה": "משרדי הפרסום הגדולים והוותיקים? אני מפחיד אותם", באתר גלובס, 14 באוקטובר 2008 ענת ביין-לובוביץ', ‏ספי שקד: "לא אדבר עם התקשורת, לא ארדוף אחרי לקוחות", באתר גלובס, 18 באוקטובר 2012 רוני קורן-דינר, ספי שקד מונה לסמנכ"ל קריאייטיב ביהושע, באתר הארץ, 15 בפברואר 2004 איילה צורף, ספי שקד, סמנכ"ל הקריאטיב של יהושע TBWA, עובר לראובני-פרידן, באתר הארץ, 13 ביולי 2004 חגית ברונסקי, ‏פרסומאי לא רלוונטי זה אסון, באתר גלובס, 4 בפברואר 2008 איילה צורף, ספי שקד מצטרף למשרד הפרסום ענבר-מרחב כשותף, באתר TheMarker‏, 13 בספטמבר 2005 עדי דברת, ‏בראון בציניות על החזרת פרס הקקטוס של ספי שקד: "מהלך מבריק", באתר גלובס, 21 במאי 2007 איילה צורף, ענבר-מרחב-שקד מחזירים את פרס קקטוס הזהב לאחר שזכו בו, באתר הארץ, 21 במאי 2007 ענת ביין-לובוביץ', ‏ספי שקד מצטרף כשותף למשרד הפרסום דרורי-שלומי, באתר גלובס, 5 בדצמבר 2011 ענת ביין-לובוביץ', ‏אחרי פחות משנה: ספי שקד ודרורי-שלומי נפרדים, באתר גלובס, 6 בספטמבר 2012 בועז גריילסמר, הפרסומאי ישפוט דוגמניות, באתר הארץ, 19 באוקטובר 2005 איילה צורף, באומן ושקד במו"מ לניהול קמפיין הליכוד בהיקף 15 מ' ש', באתר הארץ, 4 בדצמבר 2008 יהונתן ליס, מקורבי הרצוג מאשימים את אראל מרגלית בקנוניה פוליטית נגדו, באתר הארץ, 1 באפריל 2016 ספי שקד: "לא מבין את האסטרטגיה של נתניהו, הוא לא בכיוון", באתר ynet, 8 באוגוסט 2020 https://www.ishim.co.il/p.php?s=לוקה_שקד לוקה שקד: "לא הייתי שולחת את בתי לדגמן", באתר ynet, 26 באוגוסט 2013
Born to Be Yours

"Born to be Yours" הוא סינגל שהוקלט על ידי הדיג'יי הנורווגי קייגו בהשתתפות להקת הרוק האמריקאית Imagine Dragons. השיר יצא לאור ב-15 ביוני 2018, על ידי חברות התקליטים סוני מיוזיק ואולטרה מיוזיק. הסינגל נכלל במהדורת הדלוקס של אלבום האולפן הרביעי של הלהקה Origins. השיר מופיע בטריילר השני של סרט האנימציה "סקובי דו!", המבוסס על הזכיינית, סקובי דו. ב-11 ביוני 2018 קיגו הכריז על שיתוף הפעולה ברשתות החברתיות כשפרסם תמונה שלו ושל כל חברי אימג'ין דרגונז עם אימוג'י של מוזיקה בכיתוב הפוסט. ב-14 ביוני, שני האמנים פרסמו הצצה של שמע ותאריך יציאה לשיר ברשתות החברתיות. "'Born to be Yours' מרגיש לי כמו השילוב המושלם של המוזיקה שלי בערבוב עם האלמנטים והקולות האיקוניים של הלהקה", אמר קיגו בהצהרה. "אימג'אן דרגונס הם אחת הלהקות האהובות עלי וזה כבוד לתת סוף סוף לכולם לשמוע על מה עבדנו." "Born to be Yours" הוא שיר EDM שדגם ברוק עם אלמנט קל של פולק. הוא תואר כ"איחוד מתריס של ז'אנר למנגינות המזוהות של קיגו ולכלי הנגינה האופייניים של Imagine Dragons כמו גם לקולו השמימי של דן ריינולדס". מתיו מדו מ-"Your EDM" שיבח את השיר, וכינה אותו "שיר מתוק להפליא שבאמת פוגע במקום". הוא ראה בשיר "השילוב המושלם בין צלילי האמנים", וכתב כי "ההפקה של קיגו משתלבת בצורה חלקה עם נגני הגיטרה האקוסטיים וקולו של ריינולדס". הווידאו קליפ של השיר פורסם בערוץ היוטיוב הקליפ. הקליפ בוים על ידי ביים מאט איסטין ואהרון היימס, והוא מראה יצור בלבוש מודרני ותרבותי שמתאהב במישהי, הוא מגלה שהיא ציידת אבל ניצל על ידי מישהו אחר. סרטון השיר "Born to Be Yours" באתר יוטיוב קיגו, דן ריינולדס, דניאל ויין סימון, דניאל פלצמן, בן מקי Born to be Yours, genius (באנגלית) Matthew Meadow, Kygo Teases Something Big With Imagine Dragons, youredm Kygo, Imagine Dragons surprise fans with genre-defying collaboration, 'Born To Be Wild', firstpost (באנגלית) Matthew Meadow, Kygo Drops New Single With Imagine Dragons, “Born To Be Yours”, youredm Kygo & Imagine Dragons – Born To Be Yours, ultratop (בצרפתית)
פרס המוזיקה של בילבורד לאמן החדש המוביל

פרס המוזיקה של בילבורד לאמן החדש המוביל הוענק לראשונה בשנת 1993. זאין מאליק הוא האמן היחיד שזכה בפרס פעמיים, כשזכה ב-2013 כחבר בלהקת הבנים ואן דיירקשן וב-2017 כאמן סולו.
דיאנה איריס בר עוז

דיאנה איריס בר עוז (רדמן) (נולדה ב-2 ביולי 1984) היא כדורגלנית אמריקאית-ישראלית, המשחקת בתפקיד הקשרית האחורית, בנבחרת ישראל ושיחקה בעברה במכבי חולון בישראל ובליגה האמריקאית והספרדית בכדורגל נשים. דיאנה איריס-רדמן (כיום בר-עוז) נולדה בניו יורק למשפחה יהודית. בילדותה למדה בבית הספר ממוריאל שבהייד פארק בעיר. בהמשך הוצעה לה מלגה מלאה על ידי אוניברסיטת ריידר שבניו ג'רזי, אולם היא הועברה לקולג' קווינס שבניו יורק אחרי שנתה הראשונה ושם המשיכה, כשבכוונתה היה להישאר בקולג' לפני מעבר למוסד יוקרתי יותר, אך שינתה את דעתה לבסוף ונכנסה לתוכנית הכדורגל במכללה בראשותו של כדורגלן העבר רובי יאנג. בזמן ששיחקה בקבוצת הקווינס קולג' בניו יורק, הייתה רדמן מועמדת לאשת השנה של ארגון ה-NCAA, וקיבלה את תואר מכללת קווינס לאתלטית השנה. רדמן סיימה את המכללה במאי 2009, כבוגרת תואר שני באומנויות עם התמחות בשירה וכתיבה יוצרת, תואר ראשון בסוציולוגיה עם מיקוד במחקר חברתי וסטטיסטיקה, ותואר ראשון באנגלית תוך קבלת "פרס זולוט" להבטחה הספרותית. לאחר מכן סיימה תואר שני באוניברסיטת תל אביב בעבודה סוציאלית עם התמחות במשבר וטראומה. לפני שהמשיכה לקריירה ככדורגלנית מקצוענית, זכתה רדמן בכל אותות ההצטיינות האמריקאית בקרב שבע ובריצת מסלול שדה באוניברסיטת ריידר. במקביל להיותה כדורגלנית, עובדת רדמן כעובדת סוציאלית. עוד בהיותה במכללה בארצות הברית שיחקה רדמן עבור קבוצת הלונג איילנד ראף ריידרדס בליגת הכדורגל האמריקאית USL W-League. בשנת 2006 עברה לישראל והצטרפה לקבוצת מכבי חולון אשר שיחקה בליגת העל לנשים. בחולון שיחקה רדמן שש עונות וזכתה ב-3 אליפויות וב-4 גביעי מדינה, והיא הופיעה שש פעמים במדי הקבוצה במסגרת ליגת האלופות לנשים. ב-2013 חזרה רדמן לארצות הברית, לליגה W-League האמריקאית וחתמה בקבוצת פאלי בלוז. ב-2014 רדמן נבחנה לקבוצת יוסטון דינמו בליגה, אך נפצעה במשחקי הטרום עונה. ב-2015 חתמה רדמן במועדון הספרדי - קלאב דפורטיבו סנטה תרזה (CD סנטה תרזה). ב-2010 החלה רדמן לשחק עבור נבחרת ישראל לנשים כשהופעת הבכורה שלה הייתה נגד נבחרת קזחסטן באסטנה. בסך הכל שיחקה בר-עוז 30 משחקים במדי הנבחרת בכחול לבן, ולא הבקיעה שערים לזכותה. מכבי חולון אליפות (3): 2006/2007, 2007/2008, 2008/2009 גביע המדינה (4): 2006/2007, 2007/2008, 2008/2009, 2009/2010 דיאנה איריס בר עוז, ברשת החברתית אקס (טוויטר) דיאנה איריס בר עוז, באתר ההתאחדות לכדורגל בישראל דיאנה איריס בר עוז, באתר Soccerdonna (בגרמנית) איילה אור-אל, דיאנה עולה להתקפה, באתר ynet, 5 ביוני 2013 חלי לבנה‏, כדורגל סטייל ניו יורק, באתר וואלה, 15 באוגוסט 2007 יזהר קישון, ‏שרה בספרדית: דיאנה רדמן הגשימה חלום, באתר ערוץ הספורט, 17 בינואר 2015 LADY IN RED בבלוג SARSPORT
פרס המוזיקה של בילבורד לזמרת המובילה

פרס המוזיקה של בילבורד לזמרת המובילה הוענק לראשונה בשנת 1990. הזמרת-יוצרת האמריקאית טיילור סוויפט היא האמנית המצליחה ביותר בקטגוריה, עם שלוש זכיות ושמונה מועמדויות בסך הכול. הראשונה שזכתה בפרס הייתה הזמרת-יוצרת ג'נט ג'קסון בטקס פרסי המוזיקה של בילבורד 1990. הזוכות מופיעות ראשונות ובפונט מודגש. Billboard Music Awards, Billboard Music Awards (באנגלית) "1990 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "1991 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "1993 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "1994 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "1995 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "1996 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "1997 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "1998 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "1999 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "2000 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "2001 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "2002 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "2004 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "2006 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "2011 Billboard Music Awards". Awards and Winners. נבדק ב-1 באוקטובר 2016. {{cite web}}: (עזרה) "Adele Wins 12 Gongs at Billboard Music Awards 2012". MTV. 21 במאי 2012. נבדק ב-22 במאי 2012. {{cite web}}: (עזרה) "Billboard Music Awards 2013: The Complete Winners List". MTV. 19 במאי 2013. {{cite news}}: (עזרה) "Billboard Music Awards: Full Winners List". The Hollywood Reporter. 18 במאי 2014. נבדק ב-19 במאי 2014. {{cite web}}: (עזרה) "2015 Billboard Music Awards". Variety. 17 במאי 2015. נבדק ב-1 באוקטובר 2016. {{cite web}}: (עזרה) "2016 Billboard Music Awards". Billboard.com. 22 במאי 2016. נבדק ב-1 באוקטובר 2016. {{cite web}}: (עזרה) "Here is the Complete List of Winners from the 2017 Billboard Music Awards". Billboard Staff, Billboard Staff, Here Are All the Winners From the 2018 Billboard Music Awards, Billboard, ‏2018-05-20 (באנגלית אמריקאית) Joe Lynch, Joe Lynch, 2019 Billboard Music Awards Winners: The Complete List, Billboard, ‏2019-05-01 (באנגלית אמריקאית) "Nominees Announced for the 2020 Billboard Music Awards". Billboard. 22 בספטמבר 2020. נבדק ב-22 בספטמבר 2020. {{cite web}}: (עזרה) "2021 Finalists". Billboard Music Awards (באנגלית). נבדק ב-2021-04-29. Paul Grein, Taylor Swift Leads Finalists for 2023 Billboard Music Awards: Full List, Billboard, ‏2023-10-26 (באנגלית אמריקאית)
Lost (שיר של NF)

Lost הוא שיר של הראפר האמריקאי NF, שיצא ב-11 במרץ 2021 כסינגל השלישי מתוך המיקסטייפ שלו, Clouds. בשיר NF מארח את הראפר הופסין. את הקליפ של השיר ביימו NF ופטריק טוהיל. הוא צולם בהרי קולורדו, ובו נראה NF עם מספר בלונים שקשורים עליו, כשהוא והופסין משוטטים בין ההרים המושלגים כדי למצוא את דרכם. נכון לאפריל 2022, השיר הושמע למעלה מ-54 מיליון פעמים בספוטיפיי. סרטון השיר "Lost" באתר יוטיוב LOST, 2021-03-11, נבדק ב-2022-04-19
מוזיאון האופנוע של לונדון

מוזיאון האופנוע של לונדון היה מוזיאון, שפעל ברובע אילינג בעיר לונדון בירת בריטניה משנת 1999 ועד 2019. ביל קרוסבי, מייסד המוזיאון, אסף דגמי אופנועים מאז 1960. חלק מאוספו הוצג במיקומים ארעיים שונים, ובמאי 1999 הוא ייסד את המוזיאון בפרבר גרינפורד (אנ') שברובע אילינג. הוא נוסד כאגודת צדקה והופעל על ידי מתנדבים. היה מסונף לאגודת האופנוע הבריטית (אנ'), אף היא אגודת צדקה. אוסף המוזיאון כלל כ-150 דגמי אופנועים של יצרנים ידועים מבריטניה ומחוץ לה, דוגמת BSA, טריומף (אנ'), נורטון (אנ'), קובנטרי-איגל (אנ') ראדג' (אנ') ווינסנט (אנ'). שנות הייצור של האופנועים שבאוסף נעו בין 1902 ל-1993. המוזיאון ניסה לגייס כסף כדי להגדיל את שטח התצוגה שלו עבור 60 אופנועים נוספים. מספר המבקרים השנתי במוזיאון הגיע עד 250 אלף. המוזיאון זכה לסיקור מצד מספר מגזיני אופנועים בבריטניה ופריטים מאוספו הוצגו בסדרות הטלוויזיה איסטאנדרס ו-Dad's Army ובערוץ הטלוויזיה לשעבר Men & Motors וכן בסדרת הטלוויזיה האמריקאית American Chopper. באוקטובר 2019 נסגר המוזיאון לאחר שלא היה מסוגל עוד לממן את הוצאותיו השוטפות. האופנועים והפריטים האחרים שבאוספיו נמכרו. מייסד המוזיאון ביל קרוסבי מת במרץ 2020 בגיל 87. מדיה וקבצים בנושא מוזיאון האופנוע של לונדון בוויקישיתוף אתר האינטרנט הרשמי של מוזיאון האופנוע של לונדון מוזיאון האופנוע של לונדון, ברשת החברתית פייסבוק מוזיאון האופנוע של לונדון, ברשת החברתית אקס (טוויטר) ידיעה על סגירת המוזיאון ומכירת הפריטים באוספיו (באנגלית) מקור: עמוד הפייסבוק של המוזיאון.